Po diplomi 1974 na ljubljanski Biotehniški fakulteti je leta 1984 doktoriral na Veterinarski fakulteti v Zagrebu. V študijskem letu 1992/1993 se je strokovno izpoplnjeval v Glasgowu. Od 1975 je zaposlen na Biotehniški fakulteti v Ljubljani oziroma na Veterinarski fakulteti, od 1996 kot redni profesor. V raziskovalnem delu se je posvetil fiziologiji domačih živali. Večinoma s sodelavci je objavil več kot 50 znanstvenih in več kot 30 strokovnih člankov ter več univerzitetnih učbenikov. Leta 1995 je postal tudi glavni urednik Veterinarskih novic.

Pri površju lahko opazujemo dvojnost kamninske sestave. Višji deli površja in ostrejši vrhovi so sestavljeni iz mezozojskih apnencev in dolomitov, nižji in bolj uravnani deli pa pretežno iz paleozojskih glinavcev in peščenjakov.

Sedež tima, kateremo pravijo tudi Središče (angleško the Hub), leži pod trgom Roald Dahl Plass v zalivu mesta Cardiff. Samo Središče je tri nadstropja globoko, skozi njegovo sredino pa poteka visok steber, katerega vrh je viden kot fontana na trgu nad Središčem. Pri vznožju stebra je naprava, s katero pripadniki Torchwooda nadzorujejo prostorsko-časovno razpoko, ki poteka skozi Cardiff.

Leta 1770 je Herder odšel v Strasbourg, kjer je srečal mladega Goetheja. To srečanje je eno izmed glavnih stičišč v zgodovini nemške literature, saj Goethe je s pomočjo Herderjevih literarnih kritik razvil svoj stil. To se vidi v prvi smeri romantike viharništvo, katere Goethe je bil eden izmed glavnih predstavnikov. Leta 1771 je Herder prevzel položaj glavnega župnika ter pridigarja v Bückeburgu pod grofom Wilhelm von Schaumburg-Lippeom.

Po več kot treh letih v samostanu, kjer se je učil staro cerkveno slovanščino in klasično grščino, Dositej zapusti Hopovo in 2.novembra 1760 odide v Zagreb, kjer se uči latinščine. Nameraval je ubrati pot do Dunaja (knjige) ali Rusije (to je bila običajna pot za učenjake). A svetujejo mu Dalmacijo, ki je tedaj pod beneško nadvlado, kjer se mu obljublja delo ravnatelja in tako prihrani nekaj za potovanje. Tako se tudi odloči in postane ravnatelj v Golubiču. Po treh letih idile se obrne proti Črni Gori, nato gre proti Albaniji, Grčiji, Konstantinoplu, Mali Aziji, vmes pa se preživlja s tutorstvom. Tako potuje 10 let (1761–1771), v Grčiji je njegovo bivanje najbolj premožno.

Kar se pa tiče odgovora na pogostno vprašanje, kako razumeti odloke Konstanškega koncila v luči Prvega vatikanskega koncila, moramo ugotoviti, da uradno papež pravzaprav teh odlokov nikoli ni priznal; pa tudi sicer nimajo dogmatične obveznosti. K temu pa je treba dodati, da je papež Martin prepovedal priziv na koncil 10. marca 1418 in s tem posredno zavrgel oba koncilska odloka, kar se je videlo tudi pozneje, ko so papeži ravno iz strahu pred konciliarizmom odlašali s koncili, tudi takrat, ko bi bil koncil nujen zaradi omejitve protestantizma.

Pavzanias je obiskal Didimo v 2. stoletju našega štetja. Plinij poroča o čaščenju Apolona Didime, Apolona dvojčka, v srednji Aziji, ki se je prenašal do Sogdije v času Selevkidov in Antioha, katerega opis oltarja je bil viden iz dopisovanja s Plinijem. Potrjene napise na amforah je našel I. R. Pichikyan v Dilberginu.